શુક્રવારે બોક્સ ઓફિસ પર ‘Avengers: Infinity War’ હોલિવુડ ફિલ્મ રીલીઝ થઇ હતી. Avengers: Infinity War ફિલ્મ રીલીઝ થયાના ફક્ત ૪ જ દિવસમાં ઘણા રેકોર્ડ તૂટ્યા છે. જો ફિલ્મની કુલ કમાણીની વાત કરવામાં આવે તો ફિલ્મે સોમવારે ૨૦.૫૨ કરોડ રૂપિયાનો બિઝનેસ કર્યો છે જેને મેળવી ફિલ્મની અત્યાર સુધીની કુલ કમાણી ૧૧૪.૮૨ કરોડ રૂપિયા છે. ‘એવેન્જર્સ: ઇન્ફિનિટી વોર’ આ વર્ષની સૌથી મોટી ફિલ્મ સાબિત થઇ તેનાથી તે સ્પષ્ટ થાય છે કે, લોકો બોલિવુડ સિવાય હોલિવુડ ફિલ્મો જોવાનું પણ પસંદ કરે છે. ‘એવેન્જર્સ: ઇન્ફિનિટી વોર’ પ્રથમ દિવસે સૌથી વધુ કમાણી કરનાર ફિલ્મ સાબિત થઇ છે. ફિલ્મે પ્રથમ દિવસે ‘પદ્માવત’ અને ‘બાગી’ જેવી ફિલ્મોને પછાડી ૩૧.૩૦ કરોડ રૂપિયાની કમાણી કરી છે. ફિલ્મ ‘એવેન્જર્સ: ઇન્ફિનિટી વોર’ એ ભારતમાં સૌથી ઝડપી ૧૦૦ કરોડનો આંકડો પાર કરનારી હોલિવુડ ફિલ્મ બની ગઈ છે.